# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. augusztus 27-i rendkívüli ülésére)

## TÁRGY: A KISKŐRÖSI ÓVODÁK DOLGOZÓI LÉTSZÁMÁNAK BŐVÍTÉSE

A 2021/2022 nevelési év szeptember 1-jétől a Thököly és a Mohácsi Óvoda helyett a továbbiakban a 6 csoportszobás Kőrisfa Óvodában lesznek ellátva az óvodai nevelési feladatok.

A Kiskőrösi Óvodák intézményvezetője Vlcskóné Csatlós Erzsébet kérelmet nyújtott be az óvoda személyi állományának bővítésére.

Az intézményvezető indokoltnak tartja a létszám emelését, ugyanis az új építmény belterületét tekintve közel négyszer nagyobb, mint az előző két tagóvoda. A napi óvodai rutin feladatok akadálymentes ellátása érdekében kezdeményezi a létszámemelést.

Az óvoda személyi állományának bővítését az alábbiak szerint kérelmezi:

* 1 fő konyhai mosogató 8 órában
* 1 fő takarító 8 órában
* 1 fő dajka 8 órában

A Kiskőrösi Óvodák jelenleg 56 fő létszámkerettel látja el feladatait.

A Kőrisfa utcai tagóvoda megnyitásával egy új csoport indul, melynek működéséhez jogszabályban meghatározottak szerint 2 fő óvodapedagógus és 1 fő dajka kerül foglalkoztatásra.

A fenti változások és módosítások következtében 2021. szeptember 1. napjától a jogszabályban meghatározottak szerint, illetve a bővítési kérelemben foglaltak szerint 62 főre emelkedne az intézmény létszámkerete.

Fentiek alapján javaslom, hogy a Képviselő-testület a határozat-tervezetben foglaltak szerint döntsön Kiskőrösi Óvodák létszámnövekedéséről.

**Kiskőrös, 2021. augusztus 25.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy 2021. szeptember 1. napjától a Kiskőrösi Óvodák létszáma 62 fő.
2. felkéri a Kiskőrösi Óvodák vezetőjét, hogy a létszámnövekedéssel kapcsolatos munkáltatói és egyéb intézkedéseket tegye meg.
3. felkéri a polgármestert, hogy az Önkormányzat 2021. évi költségvetési rendeletének tervezetét a fentieknek megfelelően terjessze elő.

**Felelős:** polgármester, Kiskőrösi Óvodák vezetője

**Határidő:** 2021. augusztus 27.